EkBass/fiwiki-20250220-pages-articles huggingface dataset:
Flatiron Building

Flatiron Building (alkuperäinen, vähemmän tunnettu nimi Fuller Building) on vuonna 1902 valmistunut rakennus New Yorkissa. Se oli valmistuttuaan yksi kaupungin korkeimmista rakennuksista. Beaux-Arts -tyylisen rakennuksen suunnitteli tunnettu chicagolainen arkkitehti Daniel Burnham. Rakennuksen osin kalkkikivinen, osin lasitetusta terrakotasta valmistettu julkisivu on erotettu kolmeen eri osaan vaakasuorasti, kuten klassinen kreikkalainen pylväs. Kapenevalle, kolmionmalliselle tontille rakennettu rakennus sai muotonsa vuoksi lempinimen Flatiron Building eli ”Silitysrautatalo”. Samalla nimellä on myöhemmin kutsuttu lukuisia muitakin vastaavanmuotoisia rakennuksia. Flatiron Building on 87 metriä korkea, siinä on 22 kerrosta ja se on kapeimmalta kohdaltaan vain kaksi metriä leveä. Sitä pidetään vanhimpana vielä nykyäänkin olemassa olevista Manhattanin pilvenpiirtäjistä. Flatiron Building lisättiin Yhdysvaltain historiallisten paikkojen rekisteriin historiallisena maamerkkinä vuonna 1989. ==Flatiron Building fiktiossa== Hämähäkkimies-sarjakuvaan perustuvissa elokuvissa Spider-Man – Hämähäkkimies ja Spider-Man 2 Flatiron Building on Daily Bugle -sanomalehden päärakennus. Toiseen osaan perustuvassa pelissä on kaupunginosa nimeltä Flat Iron. == Kuvia == Tiedosto:Steichen_flatiron.jpg|Edward Steichenin valokuva (1904) Tiedosto:Typical_floor_of_the_Flatiron_Building.jpg|Pohjapiirros. Tiedosto:Construction_of_Flatiron_Building_(2786856941).jpg|Keskeneräinen rakennus. Tiedosto:The_Flatiron_Building_in_Manhattan.jpg|Näkymä Fifth Avenuen kellolta. Tiedosto:The_Flatiron_Building.jpg|Rakennus kapeimmillaan. Tiedosto:Flatiron_Building_0375New_York_City_Detail.jpg|Ylimmän kerroksen yksityiskohtia. Tiedosto:Flatiron_Building_and_Street_Scene_October_8th_1902_New_York_City.ogv|Video: Flatiron Building vuonna 1902. Tiedosto:Madison_Square_1857_real_estate_map.jpg|Flatiron Buildingin sijainti kartalla Madison Squaren alalaidassa. == Lähteet == ==Aiheesta muualla== * Alexiou, Alice Sparberg: The Flatiron: The New York Landmark and the Incomparable City That Arose with It. New York: Thomas Dunne books, 2010. Luokka:Manhattanin pilvenpiirtäjät Luokka:National Register of Historic Places -kohteet Manhattanilla Luokka:Midtown (Manhattan) Luokka:Seulonnan keskeiset artikkelit Luokka:Manhattanin toimistorakennukset
Algerian lippu

Algerian lippu () on Algerian symboli vaakunan, moton ja kansallislaulun ohella. Alun perin se oli Messali Hadjin johtaman, 1920-luvulla vaikuttaneen, kansallismielisen liikkeen, muslimiveljien Pohjois-Afrikan tähti -ryhmän lippu. Liike järjesti ranskalaisten vastaisia mielenosoituksia ja vastarintatoimintaa. Lippu on myös samanlainen kuin Algerian vapautusrintaman, Front de Libération Nationalen eli FLN:n lippu. Lippu otettiin käyttöön 3. heinäkuuta 1962 ja sen suhteet ovat 2:3. Algerian lippu on jaettu keskeltä kahdeksi samansuuruiseksi pystypalkiksi. Keskellä on kuunsirppi ja tähti. Valkoinen kuvaa puhtautta, vihreä on islamin ja paratiisin väri ja profeetta Muhammadin lempiväri. Punainen taas viittaa marttyyrien vereen. Punainen puolikuu ja tähti ovat tyypillisiä turkkilaista alkuperää olevia islamilaisia tunnuksia Pohjois-Afrikassa. Puolikuu kuvaa tietä, joka uskovien täytyy kulkea päästäkseen paratiisiin ja viisisakarainen tähti Islamin viittä peruspilaria. Algerialaisen perinteen mukaan pitkälle kaareutuva kuunsirppi tuo onnea. Tämän takia Algerian lipussa on erittäin sulkeutunut kuunsirppi. ==Lähteet== == Aiheesta muualla == Lippu Luokka:Valtioiden liput
Converse All Star

pienoiskuva|Chuck Taylor All-Star Conversen valmistamat All Starit ovat kengät, jotka alun perin tarkoitettiin koripallokengiksi. Myöhemmin kengät levisivät myös arkikäyttöön ja ovat nykyään suositut erityisesti nuorison keskuudessa ympäri maailman. Ne tulivat markkinoille 1917. Vuonna 1921 yhdysvaltalainen koripalloilija Charles "Chuck" Taylor alkoi markkinoida kenkiä ja hänen nimikirjoituksensa on All Star -kenkien logossa. Kenkien lempinimi onkin Chuck Taylor. All Star-kenkiä on monenlaisia ja -värisiä. All Starit olivat unisex-käyttöön tarkoitettujen urheilukenkien edelläkävijöitä. Kengät pysyivät käytännössä muuttumattomina vuoteen 2003 saakka, jolloin Nike osti vuonna 2001 konkurssiin menneen Conversen ja siirsi tuotannon Aasiaan, lähinnä Kiinaan ja Vietnamiin. Tällöin myös osa materiaaleista vaihtui edullisempiin, synteettisiin ja joustavampiin materiaaleihin. Samalla kenkien kannoista poistui "Made in USA" -merkintä, josta alkuperäiset kengät tunnistaa. == Lähteet == == Aiheesta muualla == Luokka:1900-luvun muoti Luokka:Kengät
Kekkonen (albumi)

Kekkonen on vuonna 2003 julkaistu Sleepy Sleepersin kokoelma-albumi. Kekkonen on Sleepy Sleepersin sisällöltään laajin kokoelma. == Kappaleet == === CD 1 === #Kesämopo #Syö lanttuva #Mä joka päivä töitä teen #P-piisi #On niin hikikin #On se niin väärin #Järkee vai ei #Kaiken takana on nainen #Bodya, sporttia ja tsemppistä #UKK #Viilaten ja höyläten #Hermot meni #El Reino #Hevi tappaa #Mr. Dampax #Erkki leuhkii #Pumpulitissit #Hottentotti #Anarkiaa Karjalassa #Mustasukkaisuutta ===CD 2=== #Nykäsen Matti #Kuka, Mitä, Häh? #Pölkyllä päähän #Tutti Frutti #Rasputin #Näitä polkuja tallaan #Jimi #Partasieni valssi #Mennään Karjalaan #Linda, kerro hinta #Kaljaa kioskeihin #Jytinää Eestissä #Kaduttava homma #Lapin juntti #Metsäratio #Mikä meno täällä on päällä #Putkabileet #Saaran Jaava #Tuu tuu juntti #Väinö #Kuolleet Kekkoset (remix) == Lähteet == Luokka:Vuoden 2003 kokoelma-albumit Luokka:Sleepy Sleepersin albumit
Andorran lippu

Andorran lippu on Andorran kansallistunnus vaakunan, moton ja kansallislaulun ohella. Se symboloi maan suojelijavaltioiden, Ranskan ja Espanjan vallan harmoniaa Andorrassa. Lipun punainen ja keltainen symboloivat Espanjan valtaa maassa ja sininen pystypalkki sekä trikolori Ranskan valtaa. Lipun keskellä on Andorran vaakuna, jossa on sekä Espanjan että Ranskan kansalliset tunnukset.Suuri lippukirja, s.134 Vaakunassa on Espanjan Urgelin piispan paimensauva ja hiippa sekä Katalonian neliraitainen vaakunatunnus. Siinä on myös Ranskan Foix'n kreivin kolmiraitainen vaakuna ja Béarnin kreivin kahden lehmän tunnus. Vaakunan alla on latinankielinen lause, jossa lukee Virtus Unita Fortior (yhdistynyt voima on suurin). Lause kuvaa Andorran tilannetta Espanjan ja Ranskan vaikutuksessa. Andorra sai ensimmäisen oman lippunsa vuonna 1806. Se oli katkoinen punaiseen ja keltaiseen, jotka ovat sekä Espanjan että Ranskan Foix'n kreivikunnan värit. Vuonna 1886 lippua uusittiin Ranskan keisari Napoleon III:n pyynnöstä. Lipun kentät sijoitettiin Ranskan trikolorin lailla pystyasentoon ja keskelle sijoitettiin Andorran vaakuna. Lippua vaihdettiin jälleen vuonna 1931, kun Espanjasta tuli tasavalta. Lippu muutettiin tasavaltalaisten lipun malliseksi ja vaakuna pudotettiin pois. Espanjan lipusta Andorran lippu erosi vain siten, että Espanjan purppuranpunaisen yläpalkin tilalla oli sininen palkki. Andorrassa palattiin Napoleon III:n lippuun vuonna 1939, kun Espanjan tasavalta kukistui Francisco Francon noustessa valtaan. Tästä lähtien nykyinen lippu on ollut taas käytössä. == Aikaisemmat versiot == Kuva:Flag of Andorra (1806–1866).svg|Andorran lippu vuosina 1806–1866. == Lähteet == * === Viitteet === Luokka:Valtioiden liput Luokka:Andorran kansallissymbolit
Hermiittinen matriisi

Hermiittinen matriisi on neliömatriisi, jonka alkiot ovat kompleksilukuja ja joka on itsensä hermitoitu matriisi, eli matriisi on oman transpoosinsa kompleksikonjugaatti. Toisin sanoen rivillä i ja sarakkeella j oleva alkio on rivillä j ja sarakkeella i olevan alkion kompleksikonjugaatti: :a_{i,j} = \overline{a_{j,i}} Voidaan myös merkitä: : \boldsymbol A = \boldsymbol A^*\,, tai kuten on tavallisempaa fysiikassa :\boldsymbol A =\boldsymbol A^\dagger\,. Esimerkiksi :\begin{bmatrix}3&2+i\\\ 2-i&1\end{bmatrix} on hermiittinen matriisi. ==Hermiittisen matriisin ominaisuuksia== Jokaisen hermiittisen matriisin päädiagonaalin alkiot ovat aina reaalilukuja. Matriisi, jonka kaikki alkiot ovat reaalilukuja, on hermiittinen vain, jos se on symmetrinen matriisi, eli jos se on symmetrinen päädiagonaalin suhteen. Reaalinen symmetrinen matriisi on täten erikoistapaus hermiittisestä matriisista. Jokainen hermiittinen matriisi on normaali, joten siihen voidaan soveltaa spektraalilausetta. Sen mukaan jokainen hermiittinen matriisi voidaan diagonalisoida unitaarisen matriisin avulla ja syntyneen diagonaalimatriisin alkiot ovat reaalilukuja. Tästä seuraa kaksi keskeistä tulosta: *Hermiittisen matriisin ominaisarvot ovat reaalisia. *Eri suuruisiin ominaisarvoihin liittyvät ominaisvektorit ovat toisiinsa nähden ortogonaalisia. On siis mahdollista löytää \mathbb{C}^n:n ortonormaali kanta, joka koostuu yksinomaan hermiittisen matriisin ominaisvektoreista. Kahden hermiittisen matriisin summa on hermiittinen matriisi ja kääntyvän hermiittisen matriisin käänteismatriisi on hermiittinen. Hermiittisten matriisien \boldsymbol A ja \boldsymbol B tulo on hermiittinen vain, jos matriisit kommutoivat, eli jos \boldsymbol{AB = BA}. Hermiittiset n\times n-matriisit muodostavat vektoriavaruuden reaalilukujen suhteen, mutta eivät kompleksilukujen suhteen. Tämän vektoriavaruuden dimensio on n^2. (Yksi vapausaste päälävistäjän alkiota kohti ja kaksi vapausastetta lävistäjän yläpuolella olevaa alkiota kohti.) Jos hermiittisen matriisin kaikki ominaisarvot ovat positiivisia, matriisia kutsutaan positiivisesti definiitiksi. Jos taas kaikki ovat epänegatiivisia, matriisi on positiivisesti semidefiniitti. ==Lähteet== ==Kirjallisuutta== * Luokka:Matriisit
Angolan lippu

Angolan lippu on tyypillinen afrikkalainen lippu siinä suhteessa, että se on itsenäisyystaistelun voittaneen puolueen lippu. Angolan lippu on marxilaisen MPLA-puolueen lippu, johon vain lisättiin machete, joka on paikallinen vesuri, ja hammaspyörä. Tämä on angolalaisten kommunistien perinteinen vastinpari sirpille ja vasaralle. Lippu on Angolassa epäsuosittu sen voimakkaan symbolisuuden takia, ja sitä käytetään lähinnä vain virallisissa yhteyksissä. Lippu oli 1960-luvulla Portugalin siirtomaavaltaa vastustaneen marxilaisen aseellisen järjestön ja puolueen käytössä. Vuonna 1974 Portugalissa tapahtui Neilikkavallankumous ja Angola itsenäistyi MPLA:n johdolla. Punamusta vallankumouslippu symboloi MPLA:n tunnuslausetta "vapaus tai kuolema". Musta symboloi Angolan tervehdystä Afrikan mantereelle ja punainen Angolan tervehdystä vapaustaistelun sankareille. Machete ja hammasratas symboloivat talonpoikien ja työläisten vallankumouksellista liittoa. Viisisakarainen tähti merkitsee kansainvälistä solidaarisuutta ja sen sakarat yhtenäisyyttä, vapautta, oikeudenmukaisuutta, demokratiaa ja edistystä. Sisällissodan repimässä Angolassa lippu nähdään lähinnä MPLA:n valtaa ja puolueellisuutta edustavana, ei kansallisena tunnuksena. Angolan parlamentin perustuslakikomissio ehdotti vuonna 2003 uutta lippua. Siinä on keskellä yli 4 000 vuotta vanha, esihistoriallisen Tchitundo-Hulu-kalliomaalauksen aurinkotunnus, jonka toivotaan viitoittavan tietä tulevaisuuteen. Valtiolipun vaihtumista pidetään kuitenkin epätodennäköisenä niin kauan kuin MPLA on parlamentin johtava puolue. ==Lähteet== ==Aiheesta muualla== Lippu Luokka:Valtioiden liput
Nikias

Nikias (, ; noin 470–413 eaa.) oli antiikin kreikkalainen ateenalainen sotilas ja valtiomies peloponnesolaissodan aikana. Nikias peri isältään Nikeratokselta suuren omaisuuden, joka koostui etupäässä osuudesta Laureionin hopeakaivoksiin. == Elämä == Perikleen kuoleman jälkeen Nikias nousi Kleonin ohella Ateenan johtohahmoksi. Nikias valittiin myös usein strategiksi eli kenraaliksi. Nikias käytti varojaan saadakseen kansan puolelleen. Hän järjesti muun muassa uskonnollisia menoja ja teatteriesityksiä. Hänet tunnettiin hyvin hurskaana henkilönä, joka otti uskonnolliset asiat hyvin vakavasti. Vuonna 425 eaa. Sparta kärsi tappion Ateenaa vastaan Sfakterian taistelussa. Sparta oli tämän jälkeen valmis rauhantekoon. Nikias oli myös valmis rauhaan Spartan kanssa, mutta Kleon ja monet muut halusivat kukistaa Spartan perusteellisesti. Delionin ja Amfipoliin tappioiden jälkeen Ateenassa oltiin valmiita kuuntelemaan Nikiaan rauhanehdotusta. Vuonna 421 eaa. Sparta ja Ateena solmivat rauhansopimuksen, joka tunnetaan nimellä Nikiaan rauhan. Kleon kuoli Amfipoliin taistelussa, mutta hänen politiikkaansa jatkoi Alkibiades. Nikias ja Alkibiades olivat usaein eri mieltä asioista, ja lopulta demagogi Hyperbolos yritti saada jommankumman karkotettua ostrakismin avulla. Nikias ja Alkibiades päättivät kuitenkin sopia riitansa ja saivat lopulta yhteisen vihollisensa Hyperboloksen karkotetuksi maanpakoon. Vuonna 415 eaa. Ateena sai avunpyynnön liittolaisiltaa Sisiliassa. Alkibiades halusi lähettää retkikunnan liittolaisten avuksi. Nikias taas vastusti koko suunnitelmaa. Saadakseen retkikunnan peruutettua Nikias yritti yliampua retkikuntaa varten tarvittavan laivaston suuruutta. Hänen suunnitelmansa meni kuitenkin myttyyn, kun kansankokous päätti lähettää hänen ehdottamansa suuremman retkikunnan. Kansankokous valitsi myös Nikiaan ja Alkibiadeen johtamaan retkikuntaa erään Lamakhoksen kanssa. Pian päästyään Sisiliaan retkikunta joutui vaikeuksiin. Alkibiades joutui lähtemään maanpakoon, kun häntä alettiin Ateenassa syyttä poissa olevana eräästä uskonnollisesta rikkomuksesta. Sisilian sotaretki loppui kuitenkin Ateenan kannalta erittäin kohtalokkaasti. Melkein kaikki Sisilialle lähetetyt ateenalaiset sotilaat menehtyivät. Nikias itse teloitettiin. == Aiheesta muualla == Luokka:470-luvulla eaa. syntyneet Luokka:Antiikin kreikkalaiset sotilaat Luokka:Antiikin kreikkalaiset valtiomiehet Luokka:Vuonna 413 eaa. kuolleet
Antigua ja Barbudan lippu

Antigua ja Barbudan lippu otettiin käyttöön vuonna 1967 Antigua ja Barbudan saadessa itsehallinnon. Lippu on suunnittelukilpailun voittaneen kuvaamataidon opettajan Reginald Samuelin työ. Lipun punainen kuvastaa kansan tarmoa ja energisyyttä. Musta kuvaa taivasta, jolle valoisaa tulevaisuutta lupaava aamuaurinko nousee. Tämä väri kertoo myös saaren afrikkalaistaustaisesta väestöstä. Sininen on toivon väri ja valkoinen puhtaiden tavoitteiden väri. Valkoinen hiekka, sininen meri ja keltainen aurinko kertovat tämän saarivaltion luonnosta ja sen viehätysvoimasta. Lipun kolmioiden muodostama V-kirjain kuvaa voittoa (engl. victory) siirtomaavallasta. ==Lähteet== Luokka:Antigua ja Barbuda Luokka:Valtioiden liput
Azerbaidžanin lippu

Azerbaidžanin lippu on Azerbaidžanin tunnus vaakunan ja kansallislaulun ohella. Lipun suhde on 1:2. Se otettiin ensimmäisen kerran käyttöön vuonna 1918 maan itsenäistyttyä ensimmäisen kerran. Itsenäisyyttä ei kestänyt kuin kaksi vuotta, kunnes puna-armeija valtasi maan. Lippu oli alun perin vuonna 1911 perustetun islamilaiskansallisen Mussavat-puolueen tunnus. Lipussa kuvastuu itsenäisyysjohtaja Ali Bey Hussein Zaden mukaan kansallismielisten tunnuslause: ”turkkilaista, islamilaista ja eurooppalaista”. Hänen mukaansa vaaleansininen on erittäin vanha turkkilainen tunnus, mm. tataaripäällikkö Timur Lenkin väri. Vihreä taas on islamin väri ja punainen edustaa eurooppalaista edistystä. Islamin puolikuu ja tähti punaisella pohjalla symboloivat verisidettä Turkkiin, sillä azerit nimittäin ovat turkkilainen kansa. Tähdessä on kuitenkin Turkin lipusta poiketen kahdeksan sakaraa, jotka symboloivat Azerbaidžanin kahdeksaa kansaa: azerit, ottomaanit, jagatait, kazakit, kiptšakit, seldžukit ja turkmeenit. == Neuvostoaika == Kun Neuvosto- Venäjä valloitti maan vuonna 1920, maan lippu katosi kokonaan. Vuonna 1922 maa liitettiin Transkaukasian sosialistiseen neuvostotasavaltaan, eikä sillä silloin ollut minkäänlaista lippua. Tämä neuvostotasavalta purettiin kuitenkin vuonna 1936, jolloin muodostettiin erillinen Azerbaidžanin sosialistinen neuvostotasavalta. Neuvostoliiton punalipun alalaitaan oli vedetty leveä tummansininen hirsi eli väripalkki. Lippu oli samantyylinen kuin monissa muissakin neuvostotasavalloissa. Vanhaa ja siten nykyistä itsenäisyysajan Azerbaidžanin lippua käytettiin 1980-luvulla neuvostovallan vastaisissa suurmielenosoituksissa ja siten siitä tuli jälleen Azerbaidžanin lippu maan itsenäistyttyä 1991. == Lähteet == == Aiheesta muualla == Luokka:Azerbaidžanin liput Lippu Luokka:Valtioiden liput
Rosi Mittermaier

Rosi Mittermaier-Neureuther (o.s. Mittermaier, 5. elokuuta 1950 Reit im Winkl, Länsi-Saksa – 4. tammikuuta 2023) oli saksalainen alppihiihtäjä ja kaksinkertainen olympiavoittaja. Mittermaier osallistui jo vuoden 1968 Grenoblen ja vuoden 1972 Sapporon talviolympialaisiin parhaana saavutuksenaan syöksylaskun kuudes sija vuonna 1972. Vuonna 1976 Innsbruckissa hän saavutti kaksi kultamitalia ja yhden hopean. Mittermaier voitti kultamitalit syöksylaskussa ja pujottelussa, ja hänestä oli vähällä tulla ensimmäinen naisalppinisti, joka voittaa yksissä kisoissa kolme kultamitalia, mutta hän hävisi päätöslajina olleessa suurpujottelussa niukasti, vain 0,12 sekunnilla Kanadan Kathy Kreinerille.Mittermaierin profiili KOK:n sivuilla Innsbruckin olympiavuonna Mittermaier hallitsi muutenkin naisten alppihiihtoa. Maailmancupissa hän oli kauden 1975–1976 päätteeksi ykkönen sekä pujottelussa ja alppiyhdistetyssä että kokonaiskisassakin. Hän lopetti urheilu-uransa Innsbruckin olympialaisten jälkeen, vain 25-vuotiaana. Mittermaier meni naimisiin vuonna 1980 alppihiihtäjä Christian Neureutherin kanssa. Heidän poikansa Felix Neureuther on myös alppihiihtäjä. == Maailmancup-voitot == Päivä Paikka Kilpailu 16\. tammikuuta 1969 Schruns Pujottelu 14\. maaliskuuta 1970 Voss Pujottelu 2\. helmikuuta 1973 Schruns Pujottelu 27\. helmikuuta 1974 Abetone Pujottelu 8\. maaliskuuta 1974 Vysoké Tatry Pujottelu 13\. joulukuuta 1974 Cortina d’Ampezzo Pujottelu 17\. joulukuuta 1975 Cortina d’Ampezzo Alppiyhdistetty 22\. tammikuuta 1976 Bad Gastein Pujottelu 5\. maaliskuuta 1976 Copper Mountain Suurpujottelu 6\. maaliskuuta 1976 Copper Mountain Pujottelu Lähde: Lähde: Lähde: == Lähteet == Luokka:Saksalaiset alppihiihtäjät Luokka:Saksalaiset olympiavoittajat Luokka:Vuonna 1950 syntyneet Luokka:Vuonna 2023 kuolleet
Magnar Solberg

Magnar Solberg (s. 4. helmikuuta 1937 Trondheim, Norja) on norjalainen ampumahiihtäjä ja kaksinkertainen olympiavoittaja. Solbergistä tuli ensimmäinen ampumahiihtäjä, joka puolusti onnistuneesti olympialaisista kultamitaliaan. Hän voitti 1968 Grenoblessa ja 1972 Sapporossa kultaa 20 kilometrillä. Sapporon voitollaan Solberg oli pitkään talviolympialaisten vanhin yksilölajin kultamitalisti 35 vuoden ja neljän päivän iällään – Torinossa 2006 ohjaskelkkailija Sylke Otto rikkoi tuon ennätyksen yli 1,5 vuodella ja skeletonkelkkailija Duff Gibson yli neljällä vuodella. Maailmanmestaruuskisoista Solbergilla on viisi mitalia, muttei yhtään kultaista. ==Lähteet== Luokka:Norjalaiset ampumahiihtäjät Luokka:Norjalaiset olympiavoittajat Luokka:Vuonna 1937 syntyneet Luokka:Elävät henkilöt
Pete Fenson

Pete Fenson (s. 29. helmikuuta 1968 Bemidjissä, Minnesotassa, Yhdysvallat) on yhdysvaltalainen curlingpelaaja, joka viime vuosina on toiminut myös maansa maajoukkueen kapteenina. Fenson aloitti curlingin pelaamisen 13-vuotiaana. Hänen isänsä, nykyinen joukkueensa valmentaja Bob Fenson, voitti Yhdysvaltain mestaruuden vuonna 1979. Aikaisemmin Pete Fenson on voittanut Yhdysvaltain mestaruuksia ja pelannut arvokisoissa Scott Bairdin joukkueessa. Vuonna 2003 Fensonin kipparoima joukkue voitti Yhdysvaltain mestaruuden ja sijoittui kahdeksanneksi MM-kisoissa. Toisen Yhdysvaltain mestaruutensa Fensonin joukkue voitti vuonna 2005. Se myös lunasti MM-kisoissa paikkansa 2006 Torinon olympialaisiin. Siellä se sijoittui kolmanneksi. Siviiliammatiltaan Fenson on pitserianpitäjä. Hän omistaa Minnesotassa kaksi ravintolaa. == Lähteet == ==Aiheesta muualla== * Fensonin joukkueen virallinen sivu * Fenson NBC:n olympiasivuilla * Fenson Yhdysvaltain curlingliiton sivuilla Luokka:Yhdysvaltalaiset curlingpelaajat Luokka:Yhdysvaltalaiset olympiamitalistit Luokka:Vuonna 1968 syntyneet Luokka:Elävät henkilöt
Valeri Bure

Valeri Vladimirovitš Bure (, s. 13. kesäkuuta 1974 Moskova, Venäjän SFNT, Neuvostoliitto) on entinen venäläinen jääkiekkoilija, pelipaikaltaan oikea laitahyökkääjä. ==Ura== Bure aloitti ammattilaisuransa TsSKA Moskovassa, mutta pelasi vain kolme ottelua ennen siirtymistään Pohjois-Amerikkaan kaudeksi 1991–1992. Pohjois-Amerikassa hän aloitti junioriliiga WHL:n Spokane Chiefsissä, jossa pelasi kolmen kauden ajan. Tuona aikana hän herätti NHL- seurojen mielenkiinnon ja Montreal Canadiens varasi hänet vuoden 1992 varaustilaisuuden toisella kierroksella numerolla 33. NHL:ään Bure nousi ensimmäistä kertaa kaudella 1994–1995, ja on pelannut urallaan Montreal Canadiensissa, Calgary Flamesissa, Florida Panthersissa, St. Louis Bluesissa ja Dallas Starsissa. 12. elokuuta 2005 Bure teki yksivuotisen sopimuksen Los Angeles Kingsin kanssa, mutta ei pelannut seurassa yhtään ottelua selkä- ja lonkkaleikkauksien vuoksi.Kings' Bure to undergo hip surgery Monday ESPN.com, 22. tammikuuta 2006. Bure oli veljensä tavoin nopea luistelija. Venäjän maajoukkueessa Bure voitti hopeaa vuoden 1998 talviolympialaisissa Naganossa ja pronssia vuoden 2002 talviolympialaisissa Salt Lake Cityssä. Bure on naimisissa näyttelijä Candace Cameronin kanssa, ja parilla on kolme lasta. Hänen veljensä Pavel Bure on myös entinen jääkiekkoilija. == Lähteet == * * ===Viitteet=== == Aiheesta muualla == * Peoples.ru Luokka:Venäläiset jääkiekkoilijat Luokka:Venäläiset olympiamitalistit Luokka:Montreal Canadiensin varaamat pelaajat Luokka:Vuonna 1974 syntyneet Luokka:Elävät henkilöt
Brazen Abbot

Brazen Abbot on Suomessa asuvan suomalais-bulgarialaisen kitaristi Nikolo Kotzevin yhtyeprojekti. Nikolo soitti bulgarialaisessa cover-yhtyeessä, joka kiersi ympäri Eurooppaa 1980-luvun lopulla. Vuonna 1989 Nikolo muutti Maarianhaminaan, Ahvenanmaalle, missä hän tapasi ruotsalaisen Björn Lodinin ja liittyi Lodinin yhtyeeseen nimeltä Baltimoore, joka julkaisi kaksi levyä: Double Density (1992) ja Thought For Food (1994). Erottuaan bändistä vuonna 1994 hän aloitti oman sooloprojektin Brazen Abbot, johon liittyi pian Rainbow'sta tunnettu Joe Lynn Turner ja Deep Purplen Glenn Hughes. Brazen Abbot lakkautettiin hetkeksi, kun Kotzev aloitti rock-oopperaprojektinsa ranskalaisesta profeetasta Nostradamuksesta. Kyseinen tuplalevy sai nimekseen Nikolo Kotzev's Nostradamus, ja sillä esiintyi useita Brazen Abbotista tuttuja muusikoita, muun muassa Glenn Hughes, Göran Edman, Joe Lynn Turner, Mic Michaeli, John Levén, Ian Haugland, Jørn Lande, Doogie White, Alannah Myles ja Sass Jordan. Kotzevin levy-yhtiön vararikon seurauksena albumin julkaisu kuitenkin viivästyi, kunnes se julkaistiin vuonna 2001. Vuonna 2002 Nikolo jatkoi Brazen Abbot -yhtyeellä ja seuraavana vuonna julkaisi levyn Guilty as Sin. Jäsenet pysyivät samana kuin ennen lukuun ottamatta Jørn Landea, joka korvasi Vikströmin. Michaeli, Levén ja Haugland erosivat Brazen Abbotista liittyäkseen ruotsalaisen Europe -bändin uudelleen kokoamiseen. Bulgarian keikoilla, jotka julkaistiin livealbumina A Decade of Brazen Abbot (2004), yhtyeessä oli lyhytaikaisia tuuraajia. Vuonna 2005 julkaistiin My Resurrection, jolla oli Brazen Abbotille tuttuun tapaan useita vokalisteja. ==Brazen Abbotin jäsenet== * Nikolo Kotzev - kitaristi * Joe Lynn Turner - solisti (1996- ) Tunnettu mm. bändeistä Rainbow ja Deep Purple * Göran Edman - solisti Tunnettu mm. Yngwie Malmsteen * Erik Mårtensson - solisti (2005- ) Tunnettu mm. bändistä Eclipse * Tony Harnell - solisti (2005- ) Tunnettu Norjalaisesta TNT bändistä * Nelko Kolarov -kosketinsoittaja (2005- ) Tunnettu Bulgarialaisesta Impuls bändistä. * Wayne Banks - basisti (2004- ) Tunnettu yhtyeistä mm. Messiah's Kiss ja Sabbath * Mattias Knutas - rumpali (2005-) Vaikuttanut mm. Ruotsalaisessa Waver bändissä ==Brazen Abbotin entiset jäsenet== * Glenn Hughes - solisti (1995) Tunnettu mm. Deep Purple ja Black Sabbath * Tomas Vikström - solisti (1995-1997) * Jørn Lande - solisti (2003) * Mic Michaeli - kosketinsoittaja (1995-2003) * Lars Pollack - kosketinsoittaja (2004) * Svante Henryson - basisti (1995) * John Levén - basisti (1996-2003) * Ian Haugland - rumpali (1995-2003) * Thomas Broman - rumpali (2004) ==Julkaisut== * Baltimoore - Double Density (1992) * Baltimoore - Thought For Food (1994) * Brazen Abbot - Live and Learn (1995) * Brazen Abbot - Eye of the Storm (1996) * Brazen Abbot - Bad Religion (1997) * Nikolo Kotzev - Nostradamus (2001) * Brazen Abbot - Guilty as Sin (2003) * Brazen Abbot - A Decade of Brazen Abbot (2004) * Brazen Abbot - My Resurrection (2005) Luokka:Monikansalliset yhtyeet
Jörg Michael

Jörg Michael (s. 27. maaliskuuta 1963 Dortmund) on saksalainen muusikko, joka nykyään tunnetaan parhaiten suomalaisen power metal -yhtye Stratovariuksen entisenä rumpalina. Hän on soittanut myös muun muassa Ragessa, Avengerissa (Ragen esiaste), Grave Diggerissa, Unleashed Powerissa, Headhunterissa, Mekong Deltassa, Axel Rudi Pellissa, Tom Angelripperin soolobändissä, Running Wildissa ja Saxonissa. Syksyllä 2010 Michaelilta leikattiin pahanlaatuinen kasvain kilpirauhasesta, jota hoidettiin sädehoidolla. Hän pysyi sivussa uuden konserttikiertueen alkuvaiheilla, Alex Landenburgin korvatessa hänet. Syyskuussa 2011 yhtye ilmoitti hänen eroavan yhtyeestä henkilökohtaisista syistä. Stratovariuksessa hänet korvasi suomalainen rumpali Rolf Pilve kesäkuussa 2012. ==Diskografia== ===Avenger=== *Prayers of Steel (1984) *Depraved to Black (EP, 1985) ===Rage=== *Reign of Fear (1986) *Execution Guaranteed (1987) *10 Years in Rage (1995) ===Der Riss=== *They All Do What Their Image Says (EP, 1986) ===100 Names=== *100 Names (1986) ===The Raymen=== *Going Down to Death Valley (1986) *The Rebel Years (best-of) (1995) ===Metal Sword=== *Metal Sword (1986) ===Mekong Delta=== *Mekong Delta (1986) *The Music of Erich Zann (1988) *Toccata (1989) *Principle of Doubt (1989) *Dances of Death (1990) *Classics (1993) ===X-Mas Project=== *X-Mas Project (1986) ===Tom Angelripper=== *Ein Schöner Tag (1995) ===Axel Rudi Pell=== *Wild Obsession (1989) *Nasty Reputation (1990) *Eternal Prisoner (1992) *The Ballads (1993) *Between the Walls (1994) *Made in Germany-Live (1995) *Black Moon Pyramid (1996) *Magic (1997) *Oceans of Time (1998) *The Ballads II (1999) ===Laos=== *Laos (1989) *We Want It (EP, 1990) *More than a Feeling (EP, 1993) *Come Tomorrow (EP, 1993) ===Headhunter=== *Parody of Life (1990) *A Bizarre Gardening Accident (1993) *Rebirth (1994) *Parasite Of Society (2008) ===Schwarzarbeit=== *Third Album' (1990) ===Grave Digger=== *The Reaper (1993) *Symphony of Death (EP, 1994) ===Running Wild=== *Black Hand Inn (1994) *Masquerade (1995) *The Rivalry (1998) ===Glenmore=== *For the Sake of Truth (1994) ===House of Spirits=== *Turn of the Tide (1994) *Psychosphere (1999) ===Unleashed Power=== *Mindfailure (1997) *Absorbed (EP, 1999) ===Andreas Butler=== *Achterbahn Fahrn (1995) ===Stratovarius=== *Episode (1996) *Visions (1997) *Visions of Europe-Live (1998) *Destiny (1998) *The Chosen Ones-Best of (1999) *Infinite (1999) *Intermission (2000) *Elements Pt. 1 (2002) *Elements Pt. 2 (2003) *Stratovarius (2005) *Polaris (2009) *Elysium (2011) ===Avalon=== *Mystic Places (1997) ===Die Herzensbrecher=== *Seid Glücklich Und Mehret Euch (1998) ===Andy & The Traceelords=== *Pussy! (1998) ===Beto Vázquez Infinity=== *Beto Vázquez Infinity (album) (2001) ===Saxon=== *Lionheart (2004) ===Kaledon=== *Chapter 3: The Way of the light (2005) ===Devil's Train=== *Devil's Train-1 (2012) *Devil's Train-2 (2015) == Lähteet == == Aiheesta muualla == * Jörg Michaelin virallinen sivusto Luokka:Saksalaiset metallimusiikin rumpalit Luokka:Stratovariuksen jäsenet Luokka:Saxon Luokka:Vuonna 1963 syntyneet Luokka:Elävät henkilöt
Lapin historiallinen maakunta

Lappi on Suomen pohjoisin historiallinen maakunta. Se käsittää Lapin nykymaakunnan pohjoisosan. Tavallisen käsityksen mukaan Lapin historialliseen maakuntaan kuuluvia Suomen kuntia ovat Enontekiö, Inari, Kittilä, Muonio, Pelkosenniemi, Savukoski, Sodankylä ja Utsjoki. Näistä ainutkaan ei ole kaupunki. Se on Suomen historiallisista maakunnista ainoa, joka ei alueellisesti perustu linnalääniin. == Historia == Pohjana Lapin määrittelylle on ollut viimeistään 1500-luvulla muodostunut kulttuurinen, kielellinen, elinkeinollinen ja verotuksellinen Lapin ja Lannan raja, joka historiallisena aikana on muuttunut moneen otteeseen. Nyt historiallisen maakunnan rajana esiintyvä raja on vuodelta 1795. Aiemmin Lappiin on luettu myös Salla (entinen nimi Kuolajärvi) ja Kuusamo sekä osia Kemijärvestä. Ennen Haminan rauhaa (1809) historiallisen Lapin Ruotsiin kuulunut osa kuului Ruotsin Västerbottenin eli Länsipohjan lääniin ja oli osa samaa maakuntaa Ruotsin Lapin kanssa. Kun Suomi erotettiin Ruotsista ja liitettiin Venäjään Suomen suuriruhtinaskuntana, uusi valtioraja jakoi siihenastisen Ruotsin Lapin kahtia. Tämän jälkeen Suomen Lappi kuului Oulun lääniin, kunnes vuonna 1938 perustettiin Lapin lääni. Petsamo kuului Suomeen ajalla Tarton rauhasta Moskovan välirauhaan (1920–1944), ja silloin se saatettiin Suomen historiallisten maakuntien kaanonissa joskus lukea osaksi Lappia. Suomen histroriallisista maakunnista nykyisen Lapin maakunnan eteläosa on osa Pohjanmaata, ja sitä on 1900-luvulla kutsuttu Peräpohjolaksi. Lounaisin osa Lapin nykymaakuntaa taas kuului Ruotsin maakuntajaossa ennen vuotta 1809 Ruotsin Västerbottenin maakuntaan eli Länsipohjaan. Säädettäessä vuonna 1906 vaalipiirejä ensimmäisiä eduskuntavaaleja varten sanottiin aluetta Lapinmaaksi. ==Lähteet== == Kirjallisuutta == * Uola, Mikko: Vallankumouksellisia, vakoilijoita ja aseveljiä. Myyttejä ja tosiasioita Lapin historiasta 1910-luvulta 1940-luvulle. Minerva Kustannus Oy, 2010. ==Aiheesta muualla== * Ylen Elävä arkisto: Matka 1800-luvun Lappiin kertoo kalotin kansan ankarista oloista Luokka:Suomen historialliset maakunnat
Dagestanin autonominen sosialistinen neuvostotasavalta

Dagestanin autonominen sosialistinen neuvostotasavalta (Dagestanin ASNT) oli autonominen sosialistinen neuvostotasavalta Venäjän SFNT:ssä Neuvostoliitossa. Dagestanin ASNT käsitti nykyisen Dagestanin tasavallan alueen. Autonominen sosialistinen neuvostotasavalta muodostettiin 20. tammikuuta 1920 Dagestanin emiraatin alueesta. Vuonna 1990 Dagestan julistautui suvereeniksi tasavallaksi vastoin Neuvostoliiton hallinnon tahtoa. Vuonna 1991 Neuvostoliiton hajottua Dagestan on ollut osa Venäjää. Luokka:Autonomiset sosialistiset neuvostotasavallat Luokka:Dagestan
Komin autonominen sosialistinen neuvostotasavalta

Komin autonominen sosialistinen neuvostotasavalta (Komin ASNT) oli autonominen sosialistinen neuvostotasavalta Venäjän SFNT:ssä Neuvostoliitossa. Nykyään samalla alueella on Komin tasavalta, joka kuuluu Venäjän federaatioon. Komin ASNT muodostettiin vuonna 1936 Syrjäänien autonomisesta alueesta. Neuvostoliiton hajoamisen jälkeen Komin ASNT antoi suvereenisuusjulistuksen mutta jäi Venäjän federaation yhteyteen. ==Aiheesta muualla== * Artikkeli: Komin autonominen sosialistinen neuvostotasavalta Bolšaja sovetskaja entsiklopedijassa Luokka:Autonomiset sosialistiset neuvostotasavallat Luokka:Komin tasavalta
Bahaman lippu

Bahaman lippu eli Bahamasaarten lippu syntyi vuonna 1971 suunnittelukilpailun tuloksena, niin kuin esimerkiksi Antiguan ja Barbudan lippu. Lipun erikoisuuten on sininen väri, jonka tulee olla määritelmän mukaan samanvärinen kuin Bahamasaaria ympäröivän meren. Lipun symboliikka on yksinkertainen. Lipun keskellä oleva keltainen raita symboloi Bahaman kapeiden saarten hiekkarantoja ja aurinkoa. Kaksi sinistä palkkia symboloivat kahta merta, jotka ympäröivät hiekkarantoja. Musta kolmio viittaa Bahaman afrikkalaiseen kansaan ja sen yhtenäiseen voimaan. ==Lähteet== Luokka:Bahaman kulttuuri Luokka:Valtioiden liput
Pohjois-Ossetian autonominen sosialistinen neuvostotasavalta

Pohjois-Ossetian autonominen sosialistinen neuvostotasavalta (Pohjois-Ossetian ASNT, , ) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Pohjois-Ossetia-Alanian tasavallan alueen. ==Historia== Pohjois-Ossetian ASNT muodostettiin Pohjois-Ossetian autonomisesta alueesta 5. joulukuuta 1936. Vuonna 1943 naapuritasavalta Tšetšeenien ja inguušien ASNT lakkautettiin ja aivan sen läntisin osa liitettiin Pohjois-Ossetian ASNT:aan. Vuonna 1990 Pohjois-Ossetian ASNT julistautui Pohjois-Ossetian sosialistiseksi neuvostotasavallaksi, joka muutti nimensä vuonna 1991 muotoon Pohjois-Ossetia-Alanian tasavalta. thumb|250px|left|Mizurin kaivosyhdyskunta 2008 ==Väestö== Väkiluvun kehitys Vuosi Väkiluku Osseetteja Venäläisiä Inguušeja Armenialaisia Kumykkeja Georgialaisia Ukrainalaisia Kreikkalaisia 1939 408 000 1950 379 000 1959 451 000 1970 552 000 48,74 % 36,62 % 3,33 % 2,42 % 1,15 % 1,87 % 1,67 % 0,54 % 1979 597 000 50,51 % 33,90 % 4,0 % 2,18 % 1,29 % 1,92 % 1,79 % 0,51 % 1989 634 000 52,59 % 29,91 % 5,18 % 2,15 % 1,50 % 1,94 % 1,60 % 0,33 % ==Lähteet== Luokka:Autonomiset sosialistiset neuvostotasavallat Luokka:Pohjois-Ossetia- Alania
Askelvaimennin

thumb|Tyypillisen sarjakytkentätyyppisen askelvaimentimen kaavakuva. Vastusten arvot riippuvat käytetystä sovelluksesta. Askelvaimennin () on vastuksista ja moniasentoisesta kytkimestä tai kytkimistä koostuva askelittain säädettävä elektroninen vaimennin. Käyttötarkoitukset ovat usein samankaltaiset kuin potentiometrillä. Askelvaimentimia käytetään erityisesti sovelluksissa, joissa kanavien välinen tasapaino ja suuri kulutuksenkesto ovat tärkeitä, kuten korkealaatuisten äänentoistolaitteiden äänenvoimakkuussäätimet. == Askelvaimennintyypit == * Sarjakytkentätyyppi () Sarjakytkentätyyppinen vaimennin koostuu sarjaankytkettyjen vastusten ketjusta, jonka toiseen päähän tuodaan signaali ja toinen pää kytketään laitteen runkoon. Kytkimellä valitaan, mistä vastusten välistä vaimennettu signaali otetaan ulos. Signaalin aiheuttama virta kulkee aina kaikkien vastusten läpi, jolloin vaimentimen tuloimpedanssi pysyy samana kytkimen asennosta riippumatta, ellei vaimenninta seuraavan vahvistinasteen tuloimpedanssia huomioida. * Tikapuutyyppi () Tikapuutyyppisessä askelvaimentimessa kaksiosaisella kytkimellä valitaan kaksi vastusta, jotka muodostavat jännitejaon signaalille. Etuna sarjakytkentätyyppiseen vaimentimeen verrattuna on se, että virta kulkee ainoastaan kahden vastuksen läpi, jolloin kohina on pienempi. Tuloimpedanssi voidaan määrätä erikseen kullekin kytkimen asennolle ja siten voidaan kumota vaimenninta seuraavan vahvistinasteen tuloimpedanssin vaikutus vaimentimen tuloimpedanssiin. * Sivuvirtatyyppi () Sivuvirtatyypin askelvaimennin toimii siten, että toinen vastuksista on kiinteä ja toinen valitaan kytkimellä. Tämän vaimennintyypin huono ominaisuus on se, että tuloimpedanssi on eri kytkimen eri asennoissa. Kohinaominaisuudet ovat yhtä hyvät kuin tikapuutyyppisessä vaimentimessa. == Etuja potentiometriin katsoen == Mahdollisuus tehdä vaimennuksesta ja siten myös tulkinnanvaraisesti vahvistuksesta yksilöllisempi kuin tapauksissa lineaarinen tai logaritminen potentiometri äänenvoimakkuuden säätäjinä. Lineaarista potentiometriähän ei tapauksessa juuri koskaan käytetä mutta esim. silloin kun pyritään estämään äänenvoimakkuuden häiritsevyyttä esim. lastenhoitohuoneessa voidaan laskea askelvaimennus kytkentään vastusarvot jotka muuttavat voimakkuutta aluksi voimakkaammin, mutta lopuksi, suurempia äänenpaineita kohti mentäessä hitaammin jolloin lapsi ei niin herkästi heräisi vaikka äiti haluaisikin kuunnella jotain esitystä mitä kaiuttimen kautta esitetään. Toinen etu on jos äänentoistojäörjestelmässä on pakko vaimentaa kaiuttimelle menevää signaalia kaiutinlinjassa. Tyypillinen potentiometri ei välttämättä kestäisi linjassa liikkuvaa tehoa palamatta, mutta askelvaimentimeen voi kytkeä myös tehovastuksia. == Katso myös == * Vaimennin * Potentiometri * Vastusverkko * Hifi == Aiheesta muualla == * Acoustic Dimension Stepped Attenuator * Stepped Attenuator Resistor String Calculator Luokka:Elektroniikka
Tšetšeenien ja inguušien autonominen sosialistinen neuvostotasavalta

Tšetšeenien ja inguušien autonominen sosialistinen neuvostotasavalta eli Tšetšeenien ja inguušien ASNT tai Tšetšeno-Ingušetija (, , ) oli autonominen neuvostotasavalta Venäjän SFNT:ssa Neuvostoliitossa. Tasavallan pääkaupunki oli Groznyi. == Väestö == Vuonna 1979 Tšetšeenien ja inguušien ASNT:n asukasluku oli 1 155 805\. Väestöstä oli samana vuonna tšetšeenejä 52,9 prosenttia ja inguušeja 11,7 prosenttia. == Historia == Tšetšeenien ja inguušien ASNT muodostettiin vuonna 1934 Tšetšeenien ja inguušien autonomisesta alueesta. Tuolloin se käsitti nykyisten Tšetšenian ja Ingušian tasavaltojen alueet sekä nykyisin Pohjois-Ossetia-Alaniaan kuuluvan Prigorodnyin piirin. Toisessa maailmansodassa Natsi-Saksa valloitti osittain Tšetšeenien ja inguušien ASNT:n vuonna 1942. Neuvostoliitto valtasi alueen takaisin seuraavana vuonna. Stalin syytti tšetšeenejä ja inguušeja yhteistyöstä natsien kanssa, jonka vuoksi vuonna 1944 ASNT lakkautettiin ja tasavallan tšetšeeni- ja inguušiväestö karkotettiin Neuvostoliiton Keski- Aasiaan. Tšetšeenit ja inguušit saivat palata kotimaahansa vuonna 1956 ja seuraavana vuonna Tšetšeenien ja inguušien ASNT perustettiin uudelleen. ASNT:n lakkauttamisen jälkeen Pohjois-Ossetian ASNT:aan liitettyä Prigorodnyin piiriä ei kuitenkaan palautettu uudelleen perustetun Tšetšeenien ja inguušien ASNT:n yhteyteen. Marraskuussa 1990 Tšetšeenien ja inguušien ASNT antoi suvereenisuusjulistuksen. Toukokuussa 1991 Tšetšenia julistautui itsenäiseksi ja vuonna 1992 Ingušia liittyi osaksi Venäjän federaatiota. == Lähteet == Luokka:Autonomiset sosialistiset neuvostotasavallat Luokka:Tšetšenia Luokka:Ingušia
Tšuvassien autonominen sosialistinen neuvostotasavalta

Tšuvassien autonominen sosialistinen neuvostotasavalta (Tšuvassien ASNT tai Tšuvassian ASNT) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Tšuvassian alueen. Tšuvassien autonominen piirikunta perustettiin 14. heinäkuuta 1920 ja siitä tuli Tšuvassian autonominen sosialistinen neuvostotasavalta 21. huhtikuuta 1925. Vuonna 1990 Tšuvassian ASNT antoi suvenerisuusjulistuksen ja muutti nimensä Tšuvassian neuvostotasavallaksi. Neuvostoliiton hajoamisen jälkeen se allekirjoitti Venäjän federaation perustuslain 1992 ja jäi näin suveneriksi tasavallaksi Venäjän yhteyteen. Neuvostoliiton hajoamisen jälkeen nationalismi ja kansallistunne on lisääntynyt tšuvassien keskuudessa. Vuonna 1933 Tšuvassien ASNT:n pinta-ala oli 17 920 km². Samana vuonna tasavallan asukasluku oli 960 500, joista oli tšuvasseja 74,6 prosenttia, venäläisiä 20 prosenttia ja mordvalaisia kaksi prosenttia. == Lähteet == Luokka:Autonomiset sosialistiset neuvostotasavallat Luokka:Tšuvassia
Puukaasu

Puukaasulla tarkoitetaan pyrolyysin tuloksena puusta korkeassa lämpötilassa vähähappisen palamisen avulla tuotettua häkäpitoista kaasua, jota voidaan käyttää polttomoottoreiden polttoaineena. On olemassa myös puukaasukäyttöisiä liesiä. Puukaasua käytettiin paljon sota-aikana turvaamaan siviililiikenteen polttoaineensaanti. Puukaasua polttoaineena käyttäviä autoja kutsutaan myös häkäpönttöautoiksi. Laitteistoja rakennetaan edelleenkin harrastelijapiireissä, joista yksi tunnetuimpia on Suomen Ekoautoilijat ry. == Historia == Ensimmäisen puukaasuttimen rakensi Bischof vuonna 1839. Ensimmäisen puukaasutinkäyttöisen ajoneuvon rakensi Thomas Hugh Parker vuonna 1901. Saksassa oli käytössä 500 000 puukaasutinkäyttöistä ajoneuvoa toisen maailmansodan aikana.http://www.ianbyrne.free- online.co.uk/german30.htm#genkraft == Häkäpönttöauto == Puukaasu palaa auton moottorissa erittäin puhtaasti. Päästöt ovat käytössä alhaisemmat kuin bensiiniä käytettäessä ja vanhankin auton pakokaasut alittavat 0,2 % CO ja 20 ppm HC pitoisuuden ilman katalyyttistä puhdistusta.Mikkonen Vesa, Ajoneuvoon asennettavan puukaasuttimen rakennusohjeet, 2010 Puukaasujärjestelmän hyötysuhde on korkea. Kaasutus hävittää vain noin 25 prosenttia polttoaineen energiasta lämmöksi. Perustuen pitkäaikaisiin käytännön kokeisiin puukaasutinperävaunulla varustettu Lincoln Mark V:n on todettu kuluttavan 1,54 kertaa enemmän energiaa, kuin sama auto kuluttaisi vastaavissa ajo- olosuhteissa bensiinillä ajettaessa. Näin ollen 1 000 kg puuta on todettu korvaavan 385 litraa bensiiniä. Ennen ajoonlähtöä puukaasutin tulee esilämmittää. Tämä vaatii käytettävästä polttoaineesta riippuen aikaa 5–10 minuuttia. Nopeimmin puukaasutin lämpenee kuivalla puupohjaisella polttoaineella. Hiilikaasutin lämpenee nopeammin. Kun puukaasukäyttöisellä autolla lähdetään liikkeelle teho on aluksi normaalia heikompi mutta saavuttaa järjestelmälle tyypillisen tason viiden minuutin kuluessa liikkeelle lähdöstä. == Lähteet == == Aiheesta muualla == * Ylen elävä arkisto – Häkäpöntöt bensan korvikkeena * www.ekoautoilijat.fi/ * Mitoitusohjeita löytyy FAO:n kirjasta * Suomalainen suurkeksintö, Suomen Kuvalehti, 13.05.1939, nro 19, s. 26, Kansalliskirjaston digitaaliset aineistot Luokka:Energiapuu Luokka:Kaasut Luokka:Seulonnan keskeiset artikkelit
Baškiirien autonominen sosialistinen neuvostotasavalta

Baškiirien autonominen sosialistinen neuvostotasavalta (Baškirian/Baškiirien ASNT) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Baškirian alueen. Neuvostoliiton hajottua Baškiria julistautui suvereeniksi valtioksi ja liittyi osaksi Venäjän federaatiota. Luokka:Autonomiset sosialistiset neuvostotasavallat
Nichiren

Nichiren () (16. helmikuuta 1222 - 13\. lokakuuta 1282) oli buddhalainen munkki 1200-luvun Japanissa. Hän on nichiren-buddhalaisuuden perustaja. Nichireniin suhtauduttiin ristiriitaisesti hänen elinaikanaan, ja hänet pidätettiin ja tuomittiin kuolemaan. Vuonna 1271 annetun armahduksen jälkeen hän asettui asumaan Sadon saarelle. Vuonna 1274 hän perusti Yamanashiin Minobun vuorelle temppelin, joka on edelleen nichiren-buddhismin keskeisimpiä paikkoja. Nichiren vietti ikävuotensa 16:sta 32:een opiskellen useissa japanilaisissa temppeleissä, ja päätyi siihen, että korkein totuus on Lootus- sutrassa. Vuoden 1260 paikkeilla useita nuoria miehiä oli liittynyt Nichirenin kannattajiksi, ja he levittivät Nichiren-buddhalaisuutta ja kritisoivat hallitsevia buddhalaisuuden suuntauksia. Heitä pidettiin yhteiskunnallisesti epäluotettavina ja vainottiin, ja vuonna 1271 Nichiren määrättiin arestiin. Nykyisin Nichiren-buddhalaisuus on useiden koulukuntien kokonaisuus, johon kuuluu myös ns. uususkontoja, kuten Sōka Gakkai. == Lähteet == == Aiheesta muualla == Luokka:Buddhalaiset munkit Luokka:Keskiajan henkilöt Luokka:Japanilaiset henkilöt Luokka:Vuonna 1222 syntyneet Luokka:Vuonna 1282 kuolleet
Elektra (vuoden 2005 elokuva)

Elektra on Rob Bowmanin ohjaama yhdysvaltalainen supersankarielokuva vuodelta 2005. Se kertoo Marvelin Elektra-sarjakuvahahmosta, joka esiintyi sivuroolissa jo vuoden 2003 Daredevil-elokuvassa. Päähenkilöä esittää Jennifer Garner. == Näyttelijät == Luokka:Supersankarielokuvat Luokka:Ninjaelokuvat Luokka:Marvel- universumiin perustuvat elokuvat Luokka:Vuoden 2005 yhdysvaltalaiset elokuvat Luokka:Rob Bowmanin ohjaamat elokuvat
Nahitševanin autonominen sosialistinen neuvostotasavalta

Nahitševanin autonominen sosialistinen neuvostotasavalta (Nahitševanin ASNT) oli Neuvostoliitolle kuulunut autonominen neuvostotasavalta Azerbaidžanin SNT:ssä. Alue liitettiin Neuvostoliittoon vuonna 1920. Neuvostoliiton hajottua vuonna 1991 Nahitševanista tuli autonominen alue osana Azerbaidžania. Luokka:Autonomiset sosialistiset neuvostotasavallat
Ric Flair

Richard Morgan Fliehr (s. 25. helmikuuta 1949 Memphis, Tennessee)Ric Flair Wretlingdata-sivustollaViitattu 10.7.2024 on yhdysvaltalainen entinen showpainija, joka tunnetaan paremmin kehänimellä Ric Flair.Ric Flair WWE- sivustollaViitattu 10.7.2024 Hän on voittanut muun muassa Royal Rumble -tapahtuman vuonna 1992. Flairin ura on kestänyt jo 50 vuotta ja hän on edelleen aktiivinen painissa.Ric Flair Vows To Never RetireViitattu 10.7.2024 Flair on voittanut maailmanmestaruuksia (NWA, WCW ja WWF/E) useammin kuin kukaan muu – yhteensä 16-kertaa. 29. tammikuuta 2017 John Cena tasoitti ennätyksen. == Mestaruudet ja saavutukset == * WWF/WWE ** World Tag Team Championship (3 kertaa) – Batista (2) ja Roddy Piper (1) ** WWE Intercontinental Championship (1 kerta) ** WWF World Heavyweight Championship (2 kertaa) ** Royal Rumble voitto 1992 ** WWE Hall of Fame (2 kertaa) *** 2008 henkilökohtaisesti *** 2012 - The Four Horsemen jäsenenä **WWE pronssinen patsas (2017) ==Lähteet== == Aiheesta muualla == * Epäviralliset sivut * Luokka:Yhdysvaltalaiset showpainijat Luokka:WWE Hall of Fame Luokka:Vuonna 1949 syntyneet Luokka:Elävät henkilöt
Abhasian autonominen sosialistinen neuvostotasavalta

Abhasian autonominen sosialistinen neuvostotasavalta (Abhasian ASNT) oli 31. maaliskuuta 1931 Abhasian sosialistisesta neuvostotasavallasta perustettu Neuvostoliitolle kuulunut alue Georgian SNT:ssä. Abhasian ASNT käsitti nykyisen Abhasian tasavallan. Abhasian aikaisemmin Georgian kanssa tasa- arvoisen aseman mitätöiminen ja Abhasian alentaminen Georgian sosialistisen neuvostotasavallan autonomiseksi sosialistiseksi neuvostotasavallaksi aiheutti mielenosoituksia.http://www.circassianworld.com/Abkhazia.html == Lähteet == Luokka:Autonomiset sosialistiset neuvostotasavallat Luokka:Abhasian historia Luokka:Georgian entiset valtiot ja valtiomuodostelmat
Bahrainin lippu

Bahrainin lippu on tyypillinen Ison-Britannian rauhansopimusvaltion lippu. Näitä valtioita olivat kaikki Persianlahden alueen šeikkikunnat. Alkujaan Bahrainilla oli tavallinen perinteinen arabišeikkikunnan kokopunainen lippu. 1800-luvulla Iso-Britannia kuitenkin pakotti pienet šeikkikunnat lisäämään kokopunaisiin lippuihinsa valkoisen palkin, jotta niiden laivat erottuisivat punalippuisista merirosvolaivoista. Toistaiseksi ei tiedetä, mikseivät merirosvot vastaavasti lisänneet lippuihinsa valkoista palkkia, jotta heitä olisi luultu bahrainilaisiksi eikä arvattu merirosvoiksiKimmo Kiljunen: Maailman maat, liput ja historia, osio Lähi-itä, artikkeli Bahrain. Helsinki: Into 2013 ISBN 978-952-264-157-1. Kuvion viisi hammasta edustavat islamin viittä peruspilaria. Tämä Bahrainin punalippu valkoisella palkilla otettiin käyttöön vuonna 1820, kun Bahrainista tuli Ison-Britannian suojelualue. Vuonna 1861 Bahrainista tuli Ison-Britannian siirtomaa. Vuonna 1932 Bahrainin neliön muotoisesta lipusta tehtiin suorakulmio ja sen tasaisesta valkoisesta palkista tehtiin sahalaitainen. Täten saatiin eroa muiden emiirikuntien, kuten Abu Dhabin ja Ajmanin, lippuihin. Vuonna 1971 Bahrain itsenäistyi ja tästä lipusta tuli itsenäisen Bahrainin lippu. == Aiemmat liput == File:Flag of Bahrain (before 1820).svg|Lippu ennen vuotta 1820. File:Flag of Bahrain (1820-1932).svg|Lippu käytössä 1820-1932. File:Flag of Bahrain (1932 to 1972).svg|Lippu käytössä 1932-1972. File:Flag of Bahrain (1972-2002).svg|Lippu käytössä 1972-2002. == Lähteet == Luokka:Valtioiden liput lippu
Richard Møller Nielsen

Richard Møller Nielsen (19. elokuuta 1937 Odense, Tanska – 13. helmikuuta 2014) oli tanskalainen jalkapallovalmentaja, jonka suurin saavutus oli vuoden 1992 EM-kisojen voitto kotimaansa Tanskan jalkapallomaajoukkueen valmentajana. Møller Nielsen ei saanut tunnustusta EM-kisojen voitosta Tanskassa ennen kuin vasta vuonna 2014 kuolemansa jälkeen. Silloin hänet nimettiin tanskalaisen jalkapallon kunniagalleriaan. Kuitenkin englantilainen World Soccer -lehti valitsi Richard Møller Nielsenin vuoden valmentajaksi voittovuonna 1992. Nielsenin arvoa on nostanut suursuosion saavuttanut Sommeren ‘92 -elokuva. Yle on esittänyt elokuvaa nimellä Kesä '92. Se kertoo Tanskan Euroopan mestaruudesta.Tanska teki vuonna 1992 yhden kaikkien aikojen urheiluihmeistä. Møller Nielsen pelasi Tanskan pääsarjassa 150 ottelua Odense BK:n riveissä. Tanskan maajoukkueessakin hän esiintyi kaksi kertaa, mutta loukkaantuminen lopetti peliuran. Kaiken kaikkiaan Ricardo valmensi Tanskan maajoukkuetta vuosina 1990–1996. Heinäkuussa 1996 Møller Nielsen siirtyi Suomen jalkapallomaajoukkueen päävalmentajaksi, ja vaikka arvokisapaikka jäi hänenkin kaudellaan haaveeksi, otti Suomi pitkän harppauksen lähemmäs suurkisoja. Vuonna 1999 Møller Nielsen jätti Suomen maajoukkueen, ja hän valmensi sittemmin Israelin maajoukkuetta sekä tanskalaista divisioonajoukkuetta Kolding FC:tä. Richard Møller Nielsen kuoli aivokasvaimeen. == Saavutukset == *Tanskan mestaruus (2): 1977, 1982 *Tanskan cup: 1983 *Euroopan mestaruus: 1992 *Maailman vuoden jalkapallovalmentaja 1992 *FIFA Confederations Cupin voitto: 1995 *Captain's Ball 2012 ==Lähteet== ==Aiheesta muualla== *Möller Nielsenin muistokirjoitus Helsingin Sanomissa Luokka:Tanskalaiset jalkapalloilijat Luokka:Tanskalaiset jalkapallovalmentajat Luokka:Vuonna 1937 syntyneet Luokka:Vuonna 2014 kuolleet